યુવાનોને યોગ્ય દિશા અને માર્ગદર્શન મળે તો યુવાનોમાં એવી તાકાત છે કે જે વર્તમાન સમાજની દશા અને દિશા બન્ને બદ્લી શકે તેનું જીવતુ જાગતુ ઉદાહરણ વડગામના આંગણે રાજપૂત સમાજના યુવાનોએ સિધ્ધ કરી બતાવ્યું.સોનામાં સુગંધ ભળે એમ આ રક્તદાનની સાથે સાથે જીવદયાનું કાર્ય પણ સાંકળી લેવામાં આવ્યું હતું. શ્રી બાવન વાંટા રાજપૂત યુવ શક્તિમંડળના પ્રમુખ શ્રી ભરતસિંહ સોલંકી દ્વારા ઉનાળાની ગરમીને ધ્યાનમાં રાખી યુવાનોને પ્રોત્સાહિત કરતા દરેક રકતદાતાને પક્ષીઓને પીવાના કુંડાનું વિતરણ કરી જીવદયાનો સુંદર સંદેશ આપવામાં આવ્યો હતો.